Jores Okore
Jores Okore (Abidġan, 11 ta' Awwissu 1992) huwa plejer tal-futbol professjonali li jilgħab bħala difensur għal Changchun Yatai.

Karriera 

Imwieled fil-Kosta tal-Avorju, il-familja tiegħu marret tgħix id-Danimarka meta kellu 3 snin fejn lagħab sa ma kellu 8 snin ma' B.93 fid-distrett ta' Østerbro, Kopenħagen.

Okore iddebutta ma' Nordsjælland kontra Horsens fit-3 ta' April 2011. Għall-kumplament tal-istaġun kompla jidher regularment, fejn għamel total ta' 11-il dehra. F'Ġunju tal-2011 Jorés Okore iffirma kuntratt ġdid ta' erba' snin mal-klabb. Fit-18 ta' Settembru 2011, Okore skorja l-ewwel gowl professjonali għal Nordsjælland fir-rebħa ta' 2–0 kontra Brøndby.

Nhar it-13 ta' Ġunju 2013, Okore ingħaqad ma' Aston Villa fejn iffirma kuntratt ta' erba' snin għal somma meqjusa mal-£4 miljun.

Internazzjonali 

Fis-6 ta' Settembru 2011, Okore iddebutta mat-tim nazzjonali ta' taħt il-21 sena fl-età ta' 19-il sena, fejn ħa sehem fil-konfront mirbuħ 3–0 kontra l-Irlanda ta' Fuq. Xahrejn biss wara, fis-6 ta' Novembru 2011, Okore ġie msejjaħ mat-tim nazzjonali tal-kbar bħala sostitut għal Simon Kjær, għal-logħba ta' ħbiberija kontra l-Iżvezja tal-11 ta' Novembru. Hu ddebutta f'din l-istess logħba fejn ħa post Andreas Bjelland fit-62 minuta. Fil-logħba suċċessiva tal-15 ta' Novembru kontra l-Finlandja beda l-ewwel logħba tiegħu internazzjonali.

Statistika 

Aġġornati sal-20 ta' Mejju 2013

Unuri

Klabb 

Nordsjælland
 Superligaen: 2011–12
 Landspokalturneringen: 2010–11

Referenzi

Ħoloq esterni 
  Sit uffiċjali
  Profil fuq DBU.dk
 

Nies ħajjin
Twieldu fl-1992
Futbolers Daniżi
Plejers ta' FC Nordsjælland
Plejers ta' Aston Villa FC